На основу члана 37 Статута града Ниша ("Службени лист града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2019. године донела је

**Р Е Ш Е Њ Е**

 I **УСВАЈА СЕ** Извештај о раду са финансијским пословањем за 2018. годину Народне библиотеке „Стеван Сремац“ Ниш, број:01-687/19 и 01-687/19-1 од 09.04.2019. године, који је Одлуком број: 01-689/19 од 09.04.2019. године, усвојио Управни одбор Установе.

II Решење доставити установи Народна библиотека „Стеван Сремац“ Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Мр Раде Рајковић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Народне библиотеке „Стеван Сремац“ Ниш, на својој седници 09.04.2019. године, донео је Одлукy број : 01-689/19 којом усваја Извештај о раду са финансијским пословањем за 2018. годину Народне библиотеке „Стеван Сремац“ Ниш, број: 01-687/19 и 01-687/19-1 од 09.04.2019. године и доставио га Секретаријату за културу и информисање на даље поступање. .

Народна библиотека „Стеван Сремац“ Ниш у протеклој години, први пут у историји библиотеке, у оквиру презентовања својих издања учествовала је на 63. Међународном сајму књига у Београду.Представљена је књига Бранке Драгосавац“Јавне библиотеке у Србији од 1901.до 1918.године, чији је суиздавач Народна библиотека „Стеван Сремац“ Ниш.Објављена је луксузна публикација КАРАЏИЋ - лист за српски народни живот, обичаје и предање, фототипско издање у два тома, кроз пројекат који је одобрило Министарство културе и информисања РС.Обележена је 139.година рада и постојања и годишњица постојања Руског кутка. Поводом 15 година постојања и рада Француског института, амбасадор Француске у Србији Жан Батист Кизен доделио је захвалницу библиотеци за изузетан допринос у раду и развоју Француског института у Србији- Нишу и поклонио велики број књига француских аутора на српском језику.Представници Института „Конфучије“ донирали су библиотеци књиге из кинеске књижевности, историје, културе, уметности и наставне и мултимедијалне материјале за потребе учења кинеског језика.У оквиру акције Вавилонски мост, библиотека ОБЛАТЕ из Фиренце поклонила је Народној библиотеци „Стеван Сремац“ књиге на италијанском језику. Одржано је преко 200 различитих књижевних вечери, трибина, изложби и радионица.Настављена је континуирана набавка књига. Банкомат књига, којим је поклоњено на хиљаде књига, резултирао је огромном промоцијом Библиотеке, како у Србији, тако и ван граница Србије.У огранцима Ледена стена, Медијана и Црвена звезда библиотечка делатност знатно је унапређена.Заштита целокупне електронске базе података у библиотечко информационом систему смештена је на сервер библиотеке.

Завршени су обимни радови на фасади зграде библиотеке у Улици Боривоја Гојковића 9.

Имајући у виду да је Извештај о раду са финансијским пословањем за 2018. годину Народне библиотеке „Стеван Сремац“ Ниш, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

 **СЕКРЕТАР**

 Небојша Стевановић